Не ўлічваць замежны вопыт працы музеяў было б проста недаравальным пралікам. Безумоўна, айчынныя музейшчыкі, якія ўсё часцей удзельнічаюць у замежных стажыроўках, не павінны цалкам капіраваць чужыя ідэі і праекты, каб не атрымалася так, што, да прыкладу, у Празе, Мінску і Брэсце турысту будуць прапаноўваць абсалютна аднолькавы, шаблонны прадукт. Але каштоўнасць стажыровак - ва ўзаемаабмене думкамі наконт развіцця музейнай сферы, новых падыходаў у працы з наведвальнікам, эфектыўнасці праектаў.